b'\n_START_ARTICLE_\nDru\xc5\xbeina Vogler na Cankovi\n_START_SECTION_\nCehovski simboli\n_START_PARAGRAPH_\nVeleposestni\xc5\xa1ka dru\xc5\xbeina Vogler na Cankovi, je tekom udejstvovanja in \xc5\xbeivljenja, ponujala razvoj, za takratno obdobje od leta 1873 do leta 1941, mo\xc4\x8dne rokodelske in trgovske dejavnosti._NEWLINE_Tako je vsako obdobje ponujalo tudi zna\xc4\x8dilne cehovske simbole.\n_START_SECTION_\nGostilna\n_START_PARAGRAPH_\nJurij (Georg) Vogler je z razvojem gostinstva v zgodovinskem obdobju zapustil: z logtipi \xc5\xbegan porcelan, ki izkazujejo dejavnost gostinstva, kovan izvesek, katerega je sprva krasila kovinska plo\xc5\xa1\xc4\x8da, kjer je bilo napisano ime Jurija Voglerja, kot lastnika gostilne, ki ga je kon\xc4\x8dno nadomestil tipi\xc4\x8dni cehovski simbol vinskega soda na kovanem izvesku.\n_START_SECTION_\nFurmanska postojanka\n_START_PARAGRAPH_\nStebrni vhod z ju\xc5\xbene strani na notranje dvori\xc5\xa1\xc4\x8de stavbnega kompleksa, je omogo\xc4\x8dal takoj\xc5\xa1nje spravilo vozov pod streho, kjer so vidni privezi za vozove.\n_START_SECTION_\nVini\xc4\x8darija\n_START_PARAGRAPH_\nViktor Vogler je z razvojem gostinstva dodal posestvu vini\xc4\x8darijo z reprezentan\xc4\x8dnim objektom in pripomo\xc4\x8dki. Uredil je vinsko klet s cehovskim vhodom v klet: podprte stebre s sistemom vnosa polnih vinskih sodov v klet in t. i. vinsko mizo v kleti, kot cehovska simbola.\n_START_SECTION_\nTrgovina z \xc5\xbeitom\n_START_PARAGRAPH_\nTrgovino z \xc5\xbeitom ozna\xc4\x8duje objekt \xc5\xbeitnice s simbolom sonca, kar krasi stavbni kompleks na Cankovi \xc5\xa1e danes. Ko je simbol sonca li\xc4\x8dno izdelan iz glinenih rjavo-rde\xc4\x8de pe\xc4\x8denih zidakov.\n_START_SECTION_\nTrgovina z mesom\n_START_PARAGRAPH_\nOstanki objekta mesnice z ledenico so zaznavni samo \xc5\xa1e preko fotografij.\n_START_SECTION_\nVini\xc4\x8darija Viktorja Voglerja\n_START_PARAGRAPH_\nKot del veleposesti, je Viktor Vogler v letu 1934 na posestvu vinograda v Vadarcih postavil reprezentan\xc4\x8dni objekt dru\xc5\xbeine Vogler s kletjo. S tem je vini\xc4\x8darija dobila svojo novo zidano stavbo, v kateri je preno\xc4\x8deval vsakokratni lastnik in upravitelj posesti dru\xc5\xbeine Vogler. Sicer je vinograd sprva za namen pridelave lastnega vina v gostinske namene, odkupil od gostilni\xc4\x8darja Benka v letu 1892 Viktorjev o\xc4\x8de Jurij Vogler. O nakupu vinograda s cimprano vini\xc4\x8darijo z leseno pre\xc5\xa1o iste datacije, obstaja kupna pogodba._NEWLINE_Posest vini\xc4\x8darije se je do za\xc4\x8detka druge svetovne vojne pod vodstvom Viktorja Voglerja razvijala, o \xc4\x8demer pri\xc4\x8dajo tudi fotografije. Tako so se tudi na sede\xc5\xbeu veleposesti na Cankovi preuredil kletni prostori z betonsko podlage in odtisnjenimi incialkami Viktorja Voglerja in z \xc5\xbeelezom podprtih betonskih stopnic z mo\xc5\xbenostjo spusta polnih vinskih sodov v klet, preko vrvi in mo\xc4\x8di 8 mo\xc5\xa1kih. Slednja oprema je \xc5\xa1e dandanes ohranjena. Prav tako so bili na posestvu najdeni sledovi, kjer se je \xc5\xbegala modra galica za namen za\xc5\xa1\xc4\x8dite vinske trte. Prisotno je \xc5\xa1e drugo orodje vini\xc4\x8darske narave: "lakatnice", sodovi, "\xc5\xa1kafi" in podobno.\n_START_SECTION_\nVini\xc4\x8darija Alojza Vidovi\xc4\x8da\n_START_PARAGRAPH_\nVsled dogodkov po drugi svetovni vojni pa je vinogradni\xc5\xa1tvo dru\xc5\xbeine Vogler za\xc4\x8delo propadati, vse dokler Alojz Vidovi\xc4\x8d ni za\xc4\x8del na novo zasajati vinograda in obnavljati potrebno infrastrukturo. Kot mo\xc5\xbe zadnje potomke Voglerjevih, Helene Vidovi\xc4\x8d roj. Vogler, je najprej odkupil nacionalizirano gostilno od takratne oblasti in za\xc4\x8del proizvajati vino za namen gostilne._NEWLINE_Tekom obdobja je dosajeval vinograd, ki je takrat dosegel najve\xc4\x8djo veli\xc4\x8dino (preko 1,50 ha) in raznobarvnost vinskih sort (od mu\xc5\xa1kata do \xc5\xa1ipona). Prenovil in elektrificiral je vinsko klet ter skrbel za obnovo vinskih sodov in ustrezno kletarjenje. Znanje o kletarjenju je imel iz otro\xc5\xa1tva, ko je sam delal na vini\xc4\x8dariji v Halozah pri svojemu o\xc4\x8detu in materi._NEWLINE_V letu 1994 je obnovil reprezentan\xc4\x8dni objekt vini\xc4\x8darije v Vadarcih, tako v zunanjosti, kot v notranjosti. Prav tako je ustrezno saniral \xc5\xa1e takrat delujo\xc4\x8do leseno pre\xc5\xa1o._NEWLINE_V letu 2004 je sodeloval pri obnovi vinske kleti, ki je dobila tehnolo\xc5\xa1ki del: namenjen za donegovanje vina, fla\xc5\xa1iranje vina ter dobavo vina gostilni. Prav tako pa je dobila tudi degustacijski del: z vinoteko, granitnim "\xc5\xa1ankom" in li\xc4\x8dno izdelanimi sodi. Na \xc5\xbealost dokon\xc4\x8dne obnove vinske kleti ni do\xc5\xbeivel, saj je v letu 2005 umrl. Tako je posthumno v vinskih sodih (inoks) vzdolbena incialka A.V. v njegov spomin.\n_START_SECTION_\nLedenica in mesnica Viktorja Voglerja\n_START_PARAGRAPH_\nKot del veleposesti, je stavbni kompleks omogo\xc4\x8dal tudi hlajenje in shranjevanje pokvarljivih izdelkov. Del objekta vkopan globoko v zemljo v prostoru z debelino zunanjih sten do 1 m, je slu\xc5\xbeil za ohranitev ledu, ki je bil pozimi rezan in pripeljan z ribnika Voglerjevih na Cankovi ob Avstrijski meji. Led je omogo\xc4\x8dal hlajenje mesa, saj je zraven ledenice delovala mesnica Viktorja Voglerja, ki je meso preva\xc5\xbeal med obema svetovnima vojnama v Graz .\n_START_SECTION_\n\xc5\xbditnica Viktorja Voglerja\n_START_PARAGRAPH_\nZaradi trgovine z \xc5\xbeiti in vzreje \xc5\xbeivine, je veleposest dobila zgrajen objekt \xc5\xbeitnice, "gumle" in lesenega kozolca. \xc5\xbditnica predstavlja dovr\xc5\xa1eno gradnjo shranjevalnice \xc5\xbeita, dvignjene od tal z mo\xc5\xbenostjo nasutja do vi\xc5\xa1ine 1,80 m na tlorisu okrog 150 m2. Slednje urejeno s prekati za razli\xc4\x8dne sorte \xc5\xbeit in mehanizmi za spust \xc5\xbeita v vre\xc4\x8de, tako na pritli\xc4\x8dju, kot tudi na prvem nadstropju (mansarda). Po drugi svetovni vojni je slednji objekt slu\xc5\xbeil zadru\xc5\xbeni\xc5\xa1kemu namenu, kar pa je bilo kon\xc4\x8dno opu\xc5\xa1\xc4\x8deno.'